
Színlépcső, színgalamb, színfogsor 

A pályamű mindkét része egy színsor valamilyen hordozón vagy hordozóban. Az első része a Technorealizmus egy 76 darab, átlátszó, kikevert olajfestékkel töltött, gyógyszeres üvegcsékből álló színsor, amit több vásznon is alkalmaztam már. A második része, a Vadak című munka ennek a munkafolyamatnak tanulságaiból született egy nyári művésztelepen. Négy szarvas állkapocs csontján megy végig a 23 fogból és a palettán kikevert 23 színből álló színsor. A négy csont egy régi rajztáblára van felszögelve szorosan egymás mellé.



